|  |  |  |  |
| --- | --- | --- | --- |
| **ΔΙΕΥΘΥΝΣΗ:**  | ΔΙΟΙΚΗΤΙΚΟΥ-ΟΙΚΟΝΟΜΙΚΟΥ |  | **Πειραιάς, 29 Αυγούστου 2025** |
| **ΤΜΗΜΑ:** | ΠΡΟΣΩΠΙΚΟΥ |  | **Αρ. Πρωτ.: 3582** |
| **ΠΛΗΡΟΦΟΡΙΕΣ:** | Ε.Ξενάκη | **Προς:** | Ενδιαφερόμενους ασκούμενους δικηγόρους  |
| **Τηλέφωνο:** | 210 4223364 |
| **E-mail:** | personnel@pcci.gr  |

 **ΠΡΟΣΚΛΗΣΗ**

 **ΓΙΑ ΑΣΚΗΣΗ ΥΠΟΨΗΦΙΩΝ ΔΙΚΗΓΟΡΩΝ**

**Ο ΠΡΟΕΔΡΟΣ ΤΟΥ ΕΜΠΟΡΙΚΟΥ ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΠΕΙΡΑΙΩΣ**

Έχοντας υπόψη:

|  |  |
| --- | --- |
| ‒ | τις διατάξεις του Ν. 4497/2017 (Α΄ 171), ως ισχύει, |
| ‒ | τις διατάξεις του άρθρου 13 παρ. 3 του ν. 4194/2013 (Α΄ 208) «Κώδικας Δικηγόρων», όπως ισχύει, |
| ‒ | την υπ’ αριθμ. 65310/04-10-2016 Κ.Υ.Α. (Φ.Ε.Κ. Β΄ 3523/ 1-11-2016) όπως τροποποιήθηκε με την υπ’ αριθμ. 38378/03-06-2019 Κ.Υ.Α. (Φ.Ε.Κ. Β΄ 2021/ 03-06-2019) με θέμα την άσκηση υποψήφιων δικηγόρων στο Εμπορικό και Βιομηχανικό Επιμελητήριο Πειραιώς (Ε.Β.Ε.Π.) |

 **ΠΡΟΣΚΑΛΕΙ**

Όσες-ους υποψήφιες-ους δικηγόρους επιθυμούν να πραγματοποιήσουν μέρος της άσκησής τους στο Ε.Β.Ε.Π., διάρκειας έξι (6) μηνών, με δυνατότητα παράτασης για επιπλέον έξι (6) μήνες, να υποβάλουν την αίτησή τους, σύμφωνα με το σχετικό υπόδειγμα που επισυνάπτεται στην παρούσα (ΠΑΡΑΡΤΗΜΑ Α) στο Ε.Β.Ε.Π., **από 01 έως 22 Σεπτεμβρίου 2025.**

**Α. ΠΛΗΡΟΦΟΡΙΕΣ – ΑΙΤΗΣΕΙΣ ΣΥΜΜΕΤΟΧΗΣ**

H άσκηση των ασκουμένων στο Ε.Β.Ε.Π. ξεκινά την ***1η Οκτωβρίου 2025 και λήγει 31 Μαρτίου 2026***. Οι θέσεις των ασκουμένων δικηγόρων ορίζονται σε **δύο (2).**

Το ωράριο απασχόλησης ορίζεται σε οκτώ (8) ώρες, αναλόγως των αναγκών της Υπηρεσίας. Η παρουσία και η τήρηση του ωραρίου ελέγχεται από την προϊσταμένη του Τμήματος Προσωπικού του Ε.Β.Ε.Π.

Η μηνιαία αμοιβή ανέρχεται σε εξακόσια (600) ευρώ, δεν υπόκειται σε ασφαλιστικές κρατήσεις και καταβάλλεται στο τέλος εκάστου ημερολογιακού μηνός, με βάση το παρουσιολόγιο.

Οι ενδιαφερόμενοι υποψήφιοι δικηγόροι πρέπει να μη συμπληρώνουν το προβλεπόμενο 18μηνο της άσκησης πριν από το πέρας της εξαμηνιαίας άσκησής τους στο Ε.Β.Ε.Π. και να είναι εγγεγραμμένοι ως ασκούμενοι σε Δικηγορικό Σύλλογο.

Κατά την υποβολή της αίτησής τους, οι υποψήφιοι συμπληρώνουν αίτηση – υπεύθυνη δήλωση του Ν. 1599/1986, στην οποία δηλώνουν:

α) τα στοιχεία αστυνομικού δελτίου ταυτότητας,

β) στοιχεία επικοινωνίας (ταχυδρομική διεύθυνση, σταθερό και κινητό τηλέφωνο, λογαριασμό ηλεκτρονικού ταχυδρομείου),

γ) τον αριθμό μητρώου ασκουμένου,

δ) ότι δεν συμπληρώνεται το προβλεπόμενο 18μηνο της άσκησής τους πριν από το πέρας της πρακτικής άσκησής τους στο Ε.Β.Ε.Π.,

ε) ότι αποδέχονται τη θέση τους, εφόσον επιλεγούν, και δεν συντρέχει έκτακτος λόγος που να δικαιολογεί την αποποίησή της.

**Β. ΔΙΑΔΙΚΑΣΙΑ ΕΠΙΛΟΓΗΣ**

Στην περίπτωση κατά την οποία οι αιτήσεις των ενδιαφερομένων υπερβούν τον αριθμό των διαθέσιμων θέσεων, η επιλογή θα γίνει με δημόσια κλήρωση, η οποία θα διενεργηθεί στο Ε.Β.Ε.Π. και τα ονόματα των επιλεγέντων θα αναρτηθούν στην ιστοσελίδα του.

**Γ. ΥΠΟΒΟΛΗ ΑΙΤΗΣΗΣ – ΥΠΕΥΘΥΝΗΣ ΔΗΛΩΣΗΣ**

Η αίτηση συμμετοχής στη διαδικασία επιλογής των υποψήφιων ασκούμενων δικηγόρων στο Ε.Β.Ε.Π. υποβάλλεται από κάθε ενδιαφερόμενο είτε έντυπα, εντός της ανωτέρω προβλεπόμενης αποκλειστικής προθεσμίας, προς το Τμήμα Πρωτοκόλλου, Διεκπεραίωσης και Αρχείου του Ε.Β.Ε.Π. (Γ. Κασιμάτη 1 – πλ. Οδησσού, Πειραιάς, Τ.Κ. 18531), κατά τις εργάσιμες ημέρες και ώρες 8:00 π.μ. – 14:00 μ.μ, είτε μέσω e-mail, με αποστολή των απαιτούμενων δικαιολογητικών, στην ηλεκτρονική διεύθυνση personnel@pcci.gr, με θέμα «Υποβολή αίτησης συμμετοχής για άσκηση υποψήφιων δικηγόρων, υπόψιν κας E. Ξενάκη».

Με την αίτηση συνυποβάλλονται σύντομο βιογραφικό σημείωμα και αντίγραφα τίτλων σπουδών.

Για περισσότερες πληροφορίες οι ενδιαφερόμενοι μπορούν να απευθύνονται στο Τμήμα Προσωπικού του Ε.Β.Ε.Π. (τηλ. επικοινωνίας: 2104223364).

** Ο Πρόεδρος**

 **Βασίλης Κορκίδης**

 **ΠΑΡΑΡΤΗΜΑ Α**

 **ΑΙΤΗΣΗ - ΥΠΕΥΘΥΝΗ ΔΗΛΩΣΗ**

 **(άρθρο 8 Ν.1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8, παρ. 4 Ν. 1599/1986).

ΠΡΟΣ(1): **Εμπορικό και Βιομηχανικό Επιμελητήριο Πειραιώς**

Ονοματεπώνυμο:………………………………………………………………………………………………………………….

Όνομα και Επώνυμο Πατέρα:……………………………………………………………………………………………….

Όνομα και Επώνυμο Μητέρας:……………………………………………………………………………………………..

Ημερομηνία γέννησης(2):…………………………………………………………………………………………………….

Τόπος Γέννησης:………………………………………………………………………………………………………………….

Αριθμός Δελτίου Ταυτότητας: …………………………………………………………………………………………….

Τηλ: ……………………………………………………………………………………………………………………………………..

Κιν:………………………………………………………………………………………………………………………………………

Τόπος Κατοικίας: ………………………………………………………………………………………………………………...

Οδός: …………………………………………………………………………………………………………………………………...

Αριθ: …………………………………………………………………………………………………………………………………....

Τ.Κ.:……………………………………………………………………………………………………………………………………...

Δ/νση Ηλεκτρ. Ταχυδρομείου (e-mail):………………………………………………………………………………….

**Α.** Με την παρούσα, εκδηλώνω το ενδιαφέρον μου για την πραγματοποίηση πρακτικής άσκησης στο Ε.Β.Ε.Π. για την περίοδο ***από 01 Οκτωβρίου 2025 έως 31 Μαρτίου 2026,*** σύμφωναμε τα οριζόμενα στο Ν. 4194/2013 – Κώδικας Δικηγόρων (Φ.Ε.Κ. Α’ 208) και στην υπ’ αριθμ. 38378/03-06-2019 Κ.Υ.Α. (Φ.Ε.Κ. Β΄ 2021) - Τροποποίηση της υπ’ αρ. 65310/04-10-2016 Κ.Υ.Α. (Φ.Ε.Κ. Β΄ 3523).

 **Β.** Με ατομική μου ευθύνη και γνωρίζοντας τις κυρώσεις που προβλέπονται από τις διατάξεις

της παρ. 6 του άρθρου 22 του Ν. 1599/1986, δηλώνω ότι:

 **1.** Ο αριθμός μητρώου ασκουμένου είναι ………..

**2.** Δεν συμπληρώνεται το προβλεπόμενο 18μηνο της άσκησής μου πριν από το πέρας της πρακτικής άσκησής μου στο Ε.Β.Ε.Π.

**3.** Αποδέχομαι τη θέση μου, εφόσον επιλεγώ και δεν συντρέχει έκτακτος λόγος που να δικαιολογεί την αποποίησή της.

**Γ.** Επισυνάπτονται σύντομο βιογραφικό σημείωμα και αντίγραφα τίτλων σπουδών.

 ---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------(4).

 Ημερομηνία: …. /…./2025

 Ο – Η Δηλών/ούσα

 (Υπογραφή)

1. Αναγράφεται από τον ενδιαφερόμενο πολίτη η Αρχή ή η Υπηρεσία του δημόσιου

 τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών».

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή τη δηλούσα.